บลจ.ไทยพาณิชย์ เตรียมลุยหุ้นกู้เอกชน
บลจ.ไทยพาณิชย์ เตรียมลุยหุ้นกู้เอกชนชั้นดี 4 ปี 9 เดือน ผลตอบแทน 3.5% ต่อปี&nbsp; &nbsp;นางโชติกา สวนานนท์&nbsp; กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ กล่าวว่า เตรียมเปิดเสนอขายกองทุนเปิดไทยพาณิชย์ตราสารหนี้ 4Y9M (SCB Fixed Income 4Y9M) อายุประมาณ 4 ปี 9 เดือน มูลค่า 2,500 ล้านบาท โดยเน้นลงทุนในหุ้นกู้เอกชนชั้นดี ระหว่างวันที่ 18-24 พ.ย. โดยจะเปิดจองเพียงครั้งเดียวด้วยเงินลงทุนขั้นต่ำเพียง 10,000 บาท ซึ่งคาดว่าจะให้ผลตอบแทนเฉลี่ยประมาณ&nbsp; 3.5% ต่อปี โดยบริษัทจะจ่ายผลตอบแทนทุกๆ 3 เดือน&nbsp;สำหรับนโยบายของกองทุนนี้จะนำไปลงทุนในหุ้นกู้เอกชนคุณภาพชั้นดี ที่ได้รับการจัดอันดับเครดิตจากทริสเรทติ้ง อาทิ บมจ. ปตท. (PTT)&nbsp; เครดิตระดับ AAA บมจ.ควอลิตี้เฮ้าส์ (QH) เครดิตระดับ A- บมจ.เอเชี่ยนพร็อพเพอร์ตี้ ดีเวลลอปเม้นท์ (AP) เครดิตระดับ BBB+&nbsp; บมจ.ช.การช่าง (CK) เครดิตระดับ BBB+ และ บมจ.โทรีเซนไทย เอเยนต์ซีส์ (TTA) เครดิตระดับ BBB+ จากฟิทช์เรทติ้ง &nbsp;&#8220;เรายังมองทิศทางเชิงบวกต่อหุ้นกู้เอกชนซึ่งถือเป็นอีกหนึ่งทางเลือกสำหรับนักลงทุน เพราะผลตอบแทนยังน่าสนใจ ประกอบกับการปรับขึ้นข
18 พ.ย. 2553

บลจ.ไทยพาณิชย์ เตรียมลุยหุ้นกู้เอกชนชั้นดี 4 ปี 9 เดือน ผลตอบแทน 3.5% ต่อปี   นางโชติกา สวนานนท์  กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ กล่าวว่า เตรียมเปิดเสนอขายกองทุนเปิดไทยพาณิชย์ตราสารหนี้ 4Y9M (SCB Fixed Income 4Y9M) อายุประมาณ 4 ปี 9 เดือน มูลค่า 2,500 ล้านบาท โดยเน้นลงทุนในหุ้นกู้เอกชนชั้นดี ระหว่างวันที่ 18-24 พ.ย. โดยจะเปิดจองเพียงครั้งเดียวด้วยเงินลงทุนขั้นต่ำเพียง 10,000 บาท ซึ่งคาดว่าจะให้ผลตอบแทนเฉลี่ยประมาณ  3.5% ต่อปี โดยบริษัทจะจ่ายผลตอบแทนทุกๆ 3 เดือน สำหรับนโยบายของกองทุนนี้จะนำไปลงทุนในหุ้นกู้เอกชนคุณภาพชั้นดี ที่ได้รับการจัดอันดับเครดิตจากทริสเรทติ้ง อาทิ บมจ. ปตท. (PTT)  เครดิตระดับ AAA บมจ.ควอลิตี้เฮ้าส์ (QH) เครดิตระดับ A- บมจ.เอเชี่ยนพร็อพเพอร์ตี้ ดีเวลลอปเม้นท์ (AP) เครดิตระดับ BBB+  บมจ.ช.การช่าง (CK) เครดิตระดับ BBB+ และ บมจ.โทรีเซนไทย เอเยนต์ซีส์ (TTA) เครดิตระดับ BBB+ จากฟิทช์เรทติ้ง  “เรายังมองทิศทางเชิงบวกต่อหุ้นกู้เอกชนซึ่งถือเป็นอีกหนึ่งทางเลือกสำหรับนักลงทุน เพราะผลตอบแทนยังน่าสนใจ ประกอบกับการปรับขึ้นของอัตราดอกเบี้ยอาจช้ากว่าที่ได้ประเมินกันไว้   กองทุนนี้จึงเหมาะกับนักลงทุนที่ต้องการได้รับผลตอบแทนที่แน่นอนและยอมรับความเสี่ยงได้ต่ำ ซึ่งมั่นใจจะได้รับกระแสตอบรับที่ดีเช่นเดียวกับการเสนอขายกองหุ้นกู้ที่ผ่านมาอย่างแน่นอน”  นางโชติกา กล่าว ก่อนหน้านี้  บลจ.ไทยพาณิชย์ ออกกองทุนที่ลงทุนในหุ้นกู้เอกชนชั้นดีมูลค่ารวมแล้วกว่า 27,480 ล้านบาท ตั้งแต่ต้นปีที่ผ่านมาจนถึงปัจจุบัน และยังคงนโยบายในการออกตราสารหนี้ประเภทดังกล่าวเพื่อตอบสนองความต้องการนักลงทุน โดยแนวทางในการคัดเลือกตราสารที่ลงทุนจะให้ความสำคัญกับการจัดอันดับความน่าเชื่อถือที่ระดับ Investment Grade ขึ้นไปเพื่อสร้างความมั่นใจแก่นักลงทุนด้านความมั่นคงของบริษัทผู้ออกตราสาร  นอกจากนี้  บริษัทฯ อยู่ระหว่างการเสนอขายกองทุนเปิดไทยพาณิชย์ฟอร์เรนโนท 11M12 (SCBFN11M12) ที่ลงทุนในพันธบัตรรัฐบาลเกาหลีใต้ อายุโครงการประมาณ 11 เดือน มูลค่าโครงการ 1,000 ล้านบาท คาดผลตอบแทนประมาณ 2.10% ต่อปี พร้อมการป้องกันความเสี่ยงจากอัตราแลกเปลี่ยนเต็มจำนวน  โดยกองทุนจะเปิดจองเพียงครั้งเดียวด้วยเงินลงทุนขั้นต่ำเพียง 10,000 บาท จนถึงวันที่ 22 พ.ย.